cyanic-selkie/wikianc huggingface dataset:
हुमायूँ का मकबरा
दुर्गति
भारत के विभाजन के समय, अगस्त, १९४७ में पुराना किला और हुमायुं का मकबरा भारत से नवीन स्थापित पाकिस्तान को लिये जाने वाले शरणार्थियों के लिये शरणार्थी कैम्प में बदल गये थे। बाद में इन्हें भारत सरकार द्वारा अपने नियन्त्रण में ले लिया गया। ये कैम्प लगभग पांच वर्षों तक रहे और इनसे स्मारकों को अत्यधिक क्षति पहुँची, खासकर इनके बगीचों, पानी की सुंदर नालियों आदि को। इसके उपरांत इस ध्वंस को रोकने के लिए मकबरे के अंदर के स्थान को ईंटों से ढंक दिया गया, जिसे आने वाले वर्षों में भारतीय पुरातात्विक सर्वेक्षण विभाग ने वापस अपने पुराने रूप में स्थापित किया। हालांकि १९८५ तक मूल जलीय प्रणाली को सक्रिय करने के लिये चार बार असफल प्रयास किये गए। मार्च २००३ में आगा खान सांस्कृतिक ट्रस्ट द्वारा इसका जीर्णोद्धार कार्य सम्पन्न हुआ था। इस जीर्णोद्धार के बाद यहां के बागों की जल-नालियों में एक बार फिर से जल प्रवाह आरम्भ हुआ। इस कार्य हेतु पूंजी आगा खान चतुर्थ की संस्था के द्वारा उपहार स्वरूप प्रदान की गई थी।
जीर्णोद्धार
पुनरुद्धार कार्य के आरम्भ होने से पहले अत्यधिक ध्वंस और असंवैधानिक अतिक्रमण यहां आम बात थे। इस कारण इस बहुमूल्य सम्पदा के अस्तित्त्व को खतरा बना हुआ था। मकबरे के मुख्य द्वार के निकट अनेक छोरदारियां और टेन्ट लगे थे जो गैर-कानूनी तरीके से यहां लगाये गए थे। नीले गुम्बद की तरफ़ यहां की बड़ी झोंपड़-पट्टी स्थापित थीं, जिन्हें वोट की राजनीति के चलते भरपूर राजनीतिक समर्थन मिलता रहा था। इन सब के कारण दरगाह हज़रत निज़ामुद्दीन का भी बुरा हाल था। वहां का पवित्र कुंड एक गंदे नाबदान में बदल गया था। यहां का जीर्णोद्धार कार्य आगा खां सांस्कृतिक ट्रस्ट द्वारा भारतीय पुरातात्त्विक सर्वेक्षण विभाग के से १९९७ में आरम्भ हुए सर्वेक्षण के बाद १९९९ के लगभग आरम्भ हुआ और मार्च, २००३ में पूर्ण हुआ। इसके अन्तर्गत्त १२ हेक्टेयर लॉन में अनेक पौधों और वृक्षों का पौधारोपण हुआ, जिसमें आम, नींबू, नीम, गुलमोहर और चमेली के पेड़ थे। पैदल रास्तों के साथ-साथ बहते जल की नालियों की प्रणाली बनायी गई। ये जल १२ हेक्टेयर (३० एकड़) भूमि में प्राकृतिक बल से बिना किसी हाईड्रॉलिक प्रणाली के बहता रहता है। इसके लिये जल-नालियां १ सें.मी. प्रति ४० मीटर (१:४००० पैमाने) की ढाल पर बनायीं गईं थीं। इस व्यवस्था से उद्यानों में सिंचाई हेतु जल-प्रवाह हुआ और साथ ही सूखे फव्वारे एक बार पुनः जीवित हो उठे। इसके अलावा एक बड़ा कार्य था यहां वर्षा जल संचयन की व्यवस्था। इसके अंतर्गत्त १२८ भूमि जल पुनर्भरण ताल बनाये गए और अनेक पुराने मिले सूखे कुओं की सफ़ाई कर उन्हें पुनः प्रयोगनीय बनाया गया। इस पूरे कार्य को पहले तो भारतीय पुरातत्त्व सर्वेक्षण विभाग के राष्ट्रीय सांस्कृतिक निधि (एन.सी.एफ़) द्वारा निजि वित्त से वहन किया गया था। इस कार्य का खर्चा लगभग $६,५०,००० आगा खां चतुर्थ के आगा खां सांस्कृतिक ट्रस्ट द्वारा ओबेरॉय होटल समूह के सहयोग से वहन किया गया था। इसके साथ ही ए॰के.टी.सी. काबुल स्थित, हुमायुं के पिता बाबर मकबरे का भी पुनरोद्धार कार्य में भी संलग्न रहा है। पुनरुद्धार कार्य के बाद इस परिसर में और निकटवर्ती स्थानों पर जमीन-आसमान का बदलाव आ गया। सभी खोखे, गुमटियां व अन्य अतिक्रमण हटाये गए थे और स्मारक के किनारे हरियाली वापस लौट आयी थी। स्मारक को घेरे हुए शानदार उद्यान एक बार फिर इसकी शोभा में चार चांद लगा रहे थे। इसके बाद रात्रि प्रकाश व्यवस्था आरम्भ हुई जिसके साथ इस स्मारक की शोभा देखते ही बनती थी।
२००९ में पुनरोद्धार कार्य के अधीन ही, ए॰एस.आई और ए॰के.टी.सी ने मकबरे की छत से महीनों की मेहनत से सीमेंट काँक्रीट की मोटी पर्त हटायी गई, जो छत पर ११०२ टन का दबाव डाल रही थी। ये कॉन्क्रीट १९२० में जल-रिसाव और सीलन से बचाने के लिये लगायी गई थी। इसके स्थान पर सीमेंट की ४० से.मी मोटी ताजी पर्त लगायी गई है। इसने मकबरे की मूल चूने की पर्त का स्थान ले लिया है। अगले चरण में मकबरे के चबूतरे पर भी ऐसा ही काम किया गया। ये मूल रूप से क्वार्टज़ाइट पत्थर की बड़ी बड़ी सिल्लियों से बनी थी जिनमें से कुछ तो १००० कि.ग्रा से भी भारी थे। १९४० में निचले चबूतरे में असमान भागों को कॉन्क्रीट की समान रंगों की पर्त से सुधारा गया था, जो पश्चिम द्वार के मूल मुगल फर्श से मिलते जुलते थे।
प्रकाश व्यवस्था
दिल्ली में आयोजित होने वाले राष्ट्रमंडल खेलों के दौरान पर्यटकों की संख्या में वृद्धि होने का अनुमान है। मकबरे की प्रकाश व्यवस्था हालांकि पहले से है, किन्तु फिर भी इसे विश्वस्तरीय पर्यटन स्थल बनाने की योजना के अधीन इसकी बेहतर प्रकाश व्यवस्था की तैयारी हो रहीं हैं। भारतीय पुरातात्विक सर्वेक्षण विभाग एएसआई की आ॓र से राष्ट्रमंडल खेलों तक कुल ४६ स्मारकों का कायापलट किया जाना निश्चित हुआ है। इनमें मरम्मत, लैंड स्केपिंग, जनसुविधाएं, उघानों का विकास और प्रकाश व्यवस्था शामिल हैं। कुल ३३ स्मारकों को विभाग ने प्रकाश के लिये चिन्हित किया है। इन स्मारकों में एलईडी तकनीक के द्वारा व्यवस्था की जाएगी, जिससे बिजली का खर्च कई गुना कम हो जाएगा। इन स्मारकों में हुमायुं का मकबरा ऊपर के तीन प्रमुख स्थलों में आता है। स्मारक में नागरिक सुविधाएं बढाने पर भी बल दिया जा रहा है, जिनमें पीने के पानी की व्यवस्था, टायलेट और कैफेटेरिया आदि की व्यवस्था की जा रही है।
ध्वंस आशंका
वर्तमान समय में इस स्मारक को आतंकवादियों द्वारा विध्वंस से खतरा निरन्तर ही बना रहता है। इसके अलावा गैर-कानूनी निर्माण, अतिक्रमण एवं निषिद्ध स्थानों में फैलाया हुआ प्लास्टिक कूड़ा-कर्कट यहां बने रहते नियमित खतरों में से हैं। आतंकवादियों के हमले की संभावना से यहां आने वाले पर्यटकों की संख्या निरन्तर गिरती रही है, जिसके कारण स्मारक के रखरखाव हेतु मिलने वाले राजस्व की भी हानि होती है।
हाल ही में मुंबई में हुए आतंकी हमले के कारण हुमायुं के मकबरे में आने वाले पर्यटकों की संख्या २ माह में ६००० से अधिक गिरी है। दिल्ली सरकार की २००६/२००७ में पूर्वी दिल्ली को दक्षिणी दिल्ली के जवाहरलाल नेहरु स्टेडियम से सीधे जोड़ने हेतु २०१० में दिल्ली में आयोजित होने वाले राष्ट्रमंडल खेलों हेतु बनायी जाने वाली सुरंग के प्रस्ताव एवं स्मारक के निकट ही राष्ट्रीय राजमार्ग २४ की सड़क के चौड़ीकरण एवं उसके लोधी मार्ग से जोड़ने के प्रस्ताव से स्मारक को गंभीर खतरे की आशंका बनी थी। अन्ततः भारतीय पुरातात्त्विक सर्वेक्षण विभाग के प्रयासों से दोनों ही योजनाएं रुक पायीं।
किशनपुर पाण्डे, रामनगर तहसील
किशनपुर पाण्डे, रामनगर तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
इंद्रद्युम्न
इंद्रद्युम्न एक राजा था, जो मालवा प्रदेश में राज्य करता था। उसे सपने में भगवान जगन्नाथ ने दर्शन देकर बताया कि भगवान की मूर्ति की स्थापना करो। तब उसने कड़ी तपस्या की और तब भगवान विष्णु ने उसे बताया कि वह पुरी के समुद्र तट पर जाये और उसे एक दारु लकड़ी का लठ्ठा मिलेगा। उसी लकड़ी से वह मूर्ति का निर्माण कराये। राजा ने ऐसा ही किया और उसे लकड़ी का लठ्ठा मिल भी गया। तब उसे विष्णु और विश्वकर्मा बढ़ई कारीगर और मूर्तिकार के रूप में उसके सामने उपस्थित हुए। तब उन्होंने यह शर्त रखी, कि वे एक माह में मूर्ति तैयार कर देंगे, परन्तु तब तक वह एक कमरे में बंद रहेंगे और राजा या कोई भी उस कमरे के अंदर नहीं आये। माह के अंतिम दिन जब कई दिनों तक कोई भी आवाज नहीं आयी, तो उत्सुकता वश उसने कमरे में झांका और वह वृद्ध कारीगर द्वार खोलकर बाहर आ गया और राजा से कहा, कि मूर्तियां अभी अपूर्ण हैं, उनके हाथ अभी नहीं बने थे। राजा के अफसोस करने पर, मूर्तिकार ने बताया, कि यह सब दैववश हुआ है और यह मूर्तियां ऐसे ही स्थापित होकर पूजी जायेंगीं। तब वही तीनों जगन्नाथ, बलभद्र और सुभद्रा की मूर्तियां मंदिर में स्थापित की गयीं। .
आद्य बिंब
युंग ने उन सामूहिक विचारों को आद्य बिंब आद्य रूप या मूल प्रारूप कहा है जो मनुष्य के प्रजातीय अवचेतन में सृष्टि के आरंभ से अंत तक के संस्कारों की दीर्घ परंपरा के रूप में संरक्षित रहती हैं। प्रजातीय अवचेतन मन में मनुष्य की सहज वृत्तियाँ समाहित रहती है। पूर्वजों की जीवाणु कोशिकाएं उनके वंशजों में अवतरित हो जाती हैं। ये कोशिकाएं अपने साथ साथ प्रजातीय अवचेतन में सुरक्षित अनुभवों और प्रतिक्रिया प्रणालियों को भी ले आती हैं।
नदियावन गाँव, गौराडीह (भागलपुर)
नदियावन गौराडीह, भागलपुर, बिहार स्थित एक गाँव है।
ज्योतिन्द्र नाथ दीक्षित
श्री ज्योतिन्द्र नाथ दीक्षित (१९३६-२००५), जिन्हें जे एन दीक्षित नाम से अधिक जाना जाता है, एक अनुभवी राजनयिक थे जो कि भारत के विदेश सचिव भी रहे। 1971 में बांग्लादेश बनने के बाद वे वहाँ भारत के पहले उच्चायुक्त थे। वे पाकिस्तान और श्रीलंका में भी भारत के उच्चायुक्त रहे। 1936 में मद्रास में जन्मे जेएन दीक्षित 1958 में भारतीय विदेश सेवा में आए और उन्होंने दुनिया के कई देशों में भारत की नुमाइंदगी की। 1994 में सेवानिवृत होने के बाद से वो लगातार देश-विदेश में पढ़ाने के अलावा अख़बारों में लिखते रहे।
वे हल, मैंचेस्टर, ऑक्सफ़ोर्ड,मेलबर्न, लंदन सहित कई अन्य पश्चिमी विश्वविद्यालयों में भी अकसर लेक्चर देने जाया करते थे। दीक्षित काँग्रेस पार्टी में विदेश मामलों की इकाई के उपाध्यक्ष रहे। २००४ के आमचुनाव से पहले विदेश, सुरक्षा और रक्षा मामलों पर उन्होंने काँग्रेस का एजेंडा या घोषणा-पत्र तैयार करने में अहम भूमिका निभाई थी।
वे 26 मई 2004 से 3 जनवरी 2005 (निधन) तक भारत के राष्ट्रीय सुरक्षा सलाहकार भी रहे।
लारा रायगढ मण्डल
लारा रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
शुक्ल पक्ष
शुक्ल पक्ष हिन्दू काल गणना अनुसार पूर्णिमांत माह के द्वितीयार्ध पक्ष (१५ दिन) को कहते हैं। यह पक्ष अमावस्या से पूर्णिमा तक होता है।
न्यूयॉर्क शहर में कोविड-19 महामारी
न्यूयॉर्क शहर में COVID-19 की महामारी कोविड -19 महामारी से संबंधित पहले मामले की पुष्टि मार्च 2020 न्यूयॉर्क नगर में की गई थी, जब एक महिला ने हाल ही में ईरान से न्यूयॉर्क शहर में यात्रा की थी, एक देश जो उस समय पहले से ही महामारी से गंभीर रूप से प्रभावित था। लगभग एक महीने बाद, देश में सबसे ज्यादा प्रभावित क्षेत्र महानगरीय क्षेत्र था। अप्रैल तक, न्यूयॉर्क शहर में चीन, यू.के., और ईरान की तुलना में कोरोनावायरस मामलों की अधिक पुष्टि हुई थी और मई तक, संयुक्त राज्य अमेरिका में किसी भी देश की तुलना में अधिक मामले थे।
20 मार्च को, राज्यपाल के कार्यालय ने एक कार्यकारी आदेश जारी किया गैर-आवश्यक व्यवसाय बंद करने के लिए। शहर की सार्वजनिक परिवहन प्रणाली खुली थी लेकिन कम पारगमन सेवाओं के कारण भीड़ थी और सब्वे पर आश्रय चाहने वाले बेघर व्यक्तियों की वृद्धि के कारण।
इश्वरवादी अस्तित्ववाद
सोरेन किर्केगार्द, गैब्रियल मार्शल आदि द्वारा प्रवर्तित अस्तित्ववाद की इश्वरवादी धारा के केन्द्र में ईश्वर है। इनके अनुसार संसार में निरर्थक जीवन को सार्थक व सारपूर्ण बनाने के लिये निष्ठा तथा ईश्वर में आस्था अनिवार्य है।
न्यूयॉर्क शहर में कोविड-19 महामारी
अप्रैल तक, सैकड़ों और हजारों न्यूयॉर्क वासियों को काम से निकाल दिया गया तथा साथ में गवाएं गए कर-राजस्व का अनुमान अरबों में लगाया गया । रीटैल, परिवहन और रेस्तरां क्षेत्रों में कम आय वाली नौकरियां विशेष रूप से प्रभावित हुई। होटल कर राजस्व सहित आय, बिक्री कर और पर्यटन राजस्व में गिरावट के कारण शहर को $ 10 बिलियन तक का घाटा हो सकता है। मेयर बिल डी ब्लासियो ने कहा है कि शहर में बेरोजगारी प्रणाली दावों में उछाल के बाद ध्वस्त हो गई और इसे बुनियादी सेवाओं को बनाए रखने के लिए संघीय सहायता की आवश्यकता होगी।
न्यूयॉर्क शहर के इतिहास में, मरने वालों की संख्या के कारण जारी महामारी सबसे घातक आपदा है।
संस्कृत मूल के अंग्रेज़ी शब्दों की सूची
यह संस्कृत मूल के अंग्रेजी शब्दों की सूची है। इनमें से कई शब्द सीधे संस्कृत से नहीं आये बल्कि ग्रीक, लैटिन, फारसी आदि से होते हुए आये हैं। इस यात्रा में कुछ शब्दों के अर्थ भी थोड़े-बहुत बदल गये हैं।
राष्ट्रीय राजमार्ग ११७ (भारत)
राष्ट्रीय राजमार्ग ११७ (National Highway 117) भारत का एक राष्ट्रीय राजमार्ग है। यह पूरी तरह असम राज्य में है और दक्षिण में उत्तर शालमारा से उत्तर में बिजनी तक जाता है। यह राष्ट्रीय राजमार्ग १७ का शाखा मार्ग है।
नखोन फनोम प्रान्त
नखोन फनोम थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में स्थित है और मीकांग नदी की घाटी पर विस्तृत है।
नामोत्पत्ति
"नखोन फनोम" संस्कृत और ख्मेर भाषा के मिश्रण से उत्पन्न हुआ है। "नखोन" थाई भाषा में "नगर" का रूप है जबकि ख्मेर में "फनोम" का अर्थ "पहाड़" है। "नखोन फनोम" का अर्थ "पहाड़ों का नगर" है, हालांकि इस सन्दर्भ में पहाड़ वास्तव में प्रान्त में न होकर मीकांग नदी के पार लाओस देश में हैं।
उल नदी
उल नदी (Ul river) या गोबरहिया नदी भारत के उत्तर प्रदेश राज्य में बहने वाली 175 km लम्बी एक नदी है। यह पीलीभीत ज़िले के पूरनपुर क्षेत्र में तराई के दलदली भागों में उत्पन्न होती है, और फिर लखीमपुर खीरी ज़िले और सीतापुर ज़िले में बहती है। बहराइच ज़िले के कनारखी नामक गाँव के समीप यह [घाघरा में विलय हो जाती है, जो स्वयं शारदा नदी या चौका नदी भी कहलाती है और सरयू नदी (घाघरा नदी) की उपनदी है। सरयू आगे जाकर गंगा नदी में विलय हो जाती है।
विवरण
उल नदी अर्थात गोबरहिया नदी लखीमपुर जिले से सीतापुर जिले के जहांगीराबाद, गोंड़ईचा, मुरकटिया, जानकीनगर, कुमह्ढ़ौरा, और रामपुर मथुरा होते हुए कनर्खी गाँव के पास घाघरा नदी में मिल गई है।  https://www.jagran.com/uttar-pradesh/lakhimpur-kheri-civicnews-20254732.html
आधुनिक वास्तु
आधुनिक वास्तु (Modern architecture) की कुछ विशिष्तताएं देखने को मिलती हैं जैसे - स्वरूप का सरलीकरण, भवन की संरचना एवं 'थीम' से ही अलंकरण का सृजन।
वास्तुकला का इतिहास में सबसे महत्वपूर्ण आंदोलनों में से, जिसने कमोबेश प्रत्यक्ष रूप से 20वीं शताब्दी की सभी वास्तुकला और शहरी नियोजन को प्रभावित किया, आंदोलन के परास्नातक ले कोर्बुसीयर के रूप में याद किया जाता है, लुडविग मिस वैन डेर रोहे, वाल्टर ग्रोपियस, फ्रैंक लॉयड राइट, अलवर आल्टो, लेकिन इटालियंस जियोवानी मिशेलुची, जियो पोंटी, गुआल्टिएरो गैलमैनिनी, फ्रेंको अल्बिनी।
लवक
प्रकार
हरितलवकों में पर्णहरित वर्णक व कैरोटिनॉइड वर्णक मिलते हैं जो प्रकाश-संश्लेषण के लिए आवश्यक प्रकाशीय ऊर्जा को संचित रखने का कार्य करते हैं। वर्णलवकों में वसा विलेय कैरोटिनॉइड वर्णक जैसे कैरोटीन, पर्णपीत व अन्य दूसरे मिलते हैं। इनके कारण पादपों में पीले, नारंगी व लाल रंग दिखाई पड़ते हैं। अवर्णलवक विभिन्न आकृति एवं आकार के रंगहीन लवक होते हैं जिनमें खाद्य पदार्थ संचित रहते हैं: मण्डलवक में मण्ड के रूप में कार्बोहाइड्रेट, तैललवक में तेल, वसा तथा प्रोटीन लवक में प्रोटीन का भण्डारण होता है।
संरचना
हरितलवक द्विझिल्ली युक्त होते हैं। उपरोक्त दो में से इसकी भीतरी लवक झिल्ली अपेक्षाकृत कम पारगम्य होती है। हरितलवक के अन्तर्झिल्ली से घिरे हुए भीतर के स्थान को पीठिका कहते हैं। पीठिका में चप्टे, झिल्लीयुक्त थैली जैसी संरचना संगठित होती हैं जिसे थाइलकॉइड कहते हैं। थाइलेकॉइड सिक्कों के चट्टों की भाँति ढेर के रूप में मिलते हैं जिसे ग्रेना (एकवचन - ग्रेनम) या अंतरग्रेना थाइलेकोइड कहते हैं। इसके अलावा कई चपटी झिल्लीनुमा नलिकाएं जो ग्रेना के विभिन्न थाइलकॉइड को जोड़ती है उसे पीठिका पटलिकाएं कहते हैं। थाइलकॉइड की झिल्ली एक रिक्त स्थान को घेरे होती जिसे अवकाशिका कहते हैं। हरितलवक की पीठिका में बहुत प्रकिण्व मिलते हैं जो कार्बोहाइड्रेट व प्रोटीन संश्लेषण के लिए आवश्यक हैं। इनमें छोटा द्विलड़ी, वृत्ताकार डीएनए अणु व राइबोसोम मिलते हैं। हरितलवक थाइलकॉइड में उपस्थित होते हैं। हरितलवक में पाए जाने वाला राइबोसोम (70s) कोशिकाद्रव्यी राइबोसोम (80s) से छोटा होता है।
उषा खन्ना
उषा खन्ना (जन्म: 7 अक्टूबर 1941) हिन्दी सिनेमा में एक भारतीय संगीत निर्देशिका रही हैं। वह कुछ चुनिंदा महिला संगीतकारों में से एक है और पुरुष प्रधान संगीत उद्योग में सबसे अधिक व्यावसायिक रूप से सफल संगीत निर्देशकों में से एक है। उन्होंने दिल देके देखो (1959) से संगीत निर्देशक के रूप में पदार्पण किया था। एक बड़ी हिट फिल्म सौतन (1983) के गीतों की रचना के लिए उन्हें फिल्मफेयर पुरस्कार में नामांकन मिला था। उनकी शादी निर्देशक, निर्माता, गीतकार, सावन कुमार टाक से हुई, जिनसे वे बाद में अलग हो गई।
करियर
लोकप्रिय संगीत निर्देशक ओ॰ पी॰ नैय्यर ने उषा खन्ना को उस समय भारतीय फिल्म उद्योग के एक शक्तिशाली व्यक्ति शशधर मुखर्जी से मिलवाया। उन्होंने मुखर्जी के लिए एक गीत गाया, और जब उन्होंने महसूस किया कि उन्होंने अपने दम पर इस गीत की रचना की है, तो उन्होंने उन्हें एक वर्ष के लिए प्रति दिन दो गीतों की रचना करने के लिए कहा। कुछ महीनों के बाद, मुखर्जी ने अपनी फिल्म दिल देके देखो (1959) के संगीतकार के रूप में उन्हें पहला काम दिया। इस फिल्म से अभिनेत्री आशा पारेख की भी शुरुआत हुई और फिल्म एक बड़ी हिट बनी। मुखर्जी ने एक और आशा पारेख अभिनीत फिल्म हम हिन्दुस्तानी (1960) के लिए फिर से उन्हें काम पर रखा।
हिन्दी फिल्मों के लिए कई हिट गानों के निर्माण के बावजूद उन्होंने खुद को एक संगीत निर्देशक के रूप में स्थापित करने के लिए संघर्ष किया। उन्होंने अक्सर आशा भोसले और मोहम्मद रफ़ी के साथ गीतों का निर्माण किया। सावन कुमार अक्सर उषा खन्ना के लिए गीतकार होते थे और उन्होंने उनके संगीत के लिए अधिकांश गीत लिखें थे। उन्होंने ग्यारह फिल्मों का निर्देशन और निर्माण किया, जिसके लिए उन्होंने संगीत तैयार किया। 1979 में येसुदास को फिल्म दादा में उनके गीत "दिल के टुकडे टुकडे" के लिए फिल्मफेयर पुरस्कार मिला था। उन्होंने उन गायकों को मौका दिया, जो उस समय बहुत कम जाने जाते थे - अनुपमा देशपांडे, पंकज उधास, हेमलता, मोहम्मद अज़ीज़, रूप कुमार राठौड़, शब्बीर कुमार और सोनू निगम। इनमें से कई उल्लेखनीय गायक बन गए। नब्बे के दशक के मध्य तक उषा खन्ना एक संगीतकार के रूप में काफी सक्रिय रहीं। अब तक, उनके संगीत दी हुई आखिरी फिल्म 2003 में जारी हुई, दिल परदेसी हो गया (2003) थी, जिसका निर्माण और निर्देशन उनके पूर्व पति सावन कुमार ने किया था।
नयाटोला गाँव, गौराडीह (भागलपुर)
नयाटोला गौराडीह, भागलपुर, बिहार स्थित एक गाँव है।
तिल्लौर खुर्द
तिल्लौर खुर्द (Tillor Khurd) भारत के मध्य प्रदेश राज्य के इंदौर ज़िले में स्थित एक गाँव है।
होल, लुधियाना
होल (Hol) भारत के पंजाब राज्य के लुधियाना ज़िले में स्थित एक गाँव है।
पीठना गाँव, गौराडीह (भागलपुर)
पीठना गौराडीह, भागलपुर, बिहार स्थित एक गाँव है।
कृष्ण पक्ष
कृष्ण पक्ष हिन्दू काल गणना अनुसार पूर्णिमांत माह के उत्तरार्ध पक्ष (१५ दिन) को कहते हैं। यह पक्ष पूर्णिमा से अमावस्या तक होता है।
पूर्णिमा और अमावस्या के बीच वाले हिस्से को हम कृष्ण पक्ष कहते हैं। जिस दिन पूर्णिमा तिथि होती है उसके अगले दिन से कृष्ण पक्ष की शुरूआत हो जाती है, जो अमावस्या तिथि के आने तक 15 दिनों तक रहती है।
रसेल बेकर
रसेल वेन बेकर (14 अगस्त, 1925 - 21 जनवरी, 2019) एक अमेरिकी पत्रकार, कथाकार, पुलित्जर पुरस्कार के लेखक थे। उन्हें दो बार (वर्ष 1979 तथा वर्ष 1983) में पुलित्जर पुरस्कार से सम्मानित किया गया था। उन्होंने अपनी ऑटोबायोग्राफी ‘ग्रोइिंग अप’ लिखी है। 21 जनवरी, 2019  को वर्जिनिया, संयुक्त राज्य अमेरिका में निधन हो गया।
द्वितीया
द्वितीया हिन्दू काल गणना अनुसार माह की दूसरी तिथि होती है। यह तिथि प्रत्येक पक्ष में आती है, जिस कारण माह में दो द्वितियाएं होती हैं, - एक कृष्ण पक्ष द्वितीया, दूसरी शुक्ल पक्ष द्वितीया।
खल्टा, भिकियासैण तहसील
खल्टा, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
गमेकेला लैंलूगा मण्डल
गमेकेला लैंलूगा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
पुनाख गाँव, गौराडीह (भागलपुर)
पुनाख गौराडीह, भागलपुर, बिहार स्थित एक गाँव है।
सियोल
सियोल दक्षिण कोरिया की राजधानी और सबसे बड़ा महानगर है। यह शहर हान नदी के किनारे बसा है। सियोल की आबादी 9.9 मिलियन लोगों की है, और सियोल कैपिटल एरिया का केंद्र बन जाता है, साथ ही आसपास के इंचियोन महानगर और ग्योंगी प्रांत भी हैं। सियोल टोक्यो, न्यूयॉर्क सिटी और लॉस एंजिल्स के बाद 2014 में दुनिया की चौथी सबसे बड़ी महानगरीय अर्थव्यवस्था थी। 2017 में, सियोल में रहने की लागत विश्व स्तर पर 6 वें स्थान पर थी।
फरीदपुर गाँव, गौराडीह (भागलपुर)
फरीदपुर गौराडीह, भागलपुर, बिहार स्थित एक गाँव है।
एफ के पार्टिज़न
फुद्बल्स्कि क्लब पार्टिज़न बेओग्रद (सर्बियाई स्लाव वर्णमाला: Фудбалски клуб Партизан Београд; अंग्रेज़ी: Partizan Belgrade Football Club), सामान्यतः के रूप में जाना पार्टिज़न बेओग्रद, या बस पार्टिज़न, एक पेशेवर फुटबॉल क्लब बेलग्रेड, सर्बिया में आधारित है। यह पार्टिज़न स्पोर्ट्स एसोसिएशन का एक प्रमुख हिस्सा है। क्लब सर्बियाई सुपरलीग में खेलता है और यूगोस्लाव और सर्बियाई फुटबॉल के शीर्ष स्तर में अपने पूरे इतिहास खर्च किया गया है। यह सर्बिया में दूसरे सबसे सफल क्लब है, पच्चीस राष्ट्रीय चैंपियनशिप, बारह राष्ट्रीय कप, एक राष्ट्रीय सुपरकप और 2 के रूप में सभी समय तालिका यूगोस्लाव लीग समाप्त सहित, उनतालीस ट्राफियां की कुल जीत चुके हैं।
पार्टिज़न यूगोस्लाव स्पोर्ट्स एसोसिएशन पार्टिज़न के भाग के रूप में, 1945 में युगोस्लाव पीपुल्स आर्मी के जवान उच्च अधिकारियों द्वारा स्थापित किया गया था। अपने घरेलू मैदान वे 1949 के बाद से निभाई है जहां बेलग्रेड में पार्टिज़न स्टेडियम है। पार्टिज़न, जैसे कि 1955 में पहली बार यूरोपीय चैम्पियंस कप मैच में खेलने के रूप में रिकॉर्ड रखती है, साथ ही यह 1966 में ऐसा किया था जब यूरोपीय चैम्पियंस कप के फाइनल में पहुंचने वाले पहले बाल्कन और पूर्वी यूरोपीय फुटबॉल क्लब बनने के रूप में.
क्लब रेड स्टार बेलग्रेड के साथ एक लंबे समय से प्रतिद्वंद्विता है। इन दो क्लबों के बीच मैच दुनिया में सबसे बड़ा पार से शहर झड़पों में से एक के रूप में अनन्त डर्बी और दर के रूप में जाना जाता है। पार्टिज़न सर्बिया में दूसरा सबसे लोकप्रिय फुटबॉल क्लब है। पार्टिज़न भी अन्य सभी पूर्व युगोस्लाव गणराज्यों में और सर्बियाई और यूगोस्लाव प्रवासी में कई समर्थकों है।
मुडौली, बेरीनाग तहसील
मुडौली, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
सिंगीछाप धरमजयगढ मण्डल
सिंगीछाप धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
मुंबई विश्वविद्यालय
मुंबई विश्वविद्यालय, मुंबई, महाराष्ट्र का विश्वविद्यालय है। 1860 से 70 के दौरान जब भवनों का निर्माण तेजी से किया जा रहा था, उस समय, विशेषकर ओवल मैदान के किनारे, अधिकांश विक्टोरियन भवनों का निर्माण हुआ। उन दिनों मैदान समुद्र के नजदीक हुआ करता था और मुंबई विश्वविद्यालय, पश्चिम रेलवे मुख्यालय का भवन तथा उच्च न्यायालय सीधे अरब सागर के सामने थे। इनमें मुंबई विश्वविद्यालय भवन सबसे शानदार है। गिलबर्ट स्कॉट ने इसका डिजाइन तैयार किया था, यह 15वीं शताब्दी का इटेलियन भवन जैसा दिखता है। इसका भवन, इसका विशाल पुस्तकालय, कन्वोकेशन हॉल और 80 मी. ऊंचा राजाबाई टावर बहुत सुंदर है।
बातूरा मुज़ताग़
बातूरा मुज़ताग़ (Batura Muztagh) काराकोरम पर्वतमाला की एक उपश्रेणी है जो पाक-अधिकृत कश्मीर के गिलगित-बल्तिस्तान क्षेत्र में स्थित है। इस क्षेत्र पर भारत अपनी सम्प्रभुता होने का दावा करता है। यहाँ कई पर्वत हैं जो विश्व के सर्वोच्च पर्वतों की सूची में शामिल हैं। बातूरा मुज़ताग़ गिलगित ज़िले की हुन्ज़ा घाटी के पश्चिम में स्थित है।
फाजिलपुर-१ गाँव, गौराडीह (भागलपुर)
फाजिलपुर-१ गौराडीह, भागलपुर, बिहार स्थित एक गाँव है।
सारा विल
सारा विल एक पैरालंपिक स्कीयर हैं, जिन्होंने यूएस डिसेबल्ड स्की टीम में 11 साल बिताए। इस समय के दौरान, उन्होंने 1992 और 2002 के बीच चार शीतकालीन पैरालंपिक खेलों में प्रतिस्पर्धा करते हुए रिकॉर्ड 13 पदक (12 स्वर्ण, 1 रजत) अर्जित किए विल एक सुगम्य सलाहकार, सार्वजनिक वक्ता के रूप में कार्य करती है और दुनिया भर में एक अनुकूल अतिथि कोच है। सारा वेल समुदाय में विकलांग लोगों के लिए एक वकील हैं। सारा एक्सगेम्स में पहली बार मोनोस्कियर एक्स क्रॉस में प्रतिस्पर्धा करने वाली पहली अनुकूली एथलीटों में से एक थीं, जहां उन्होंने महिला वर्ग में कांस्य पदक अर्जित किया। अगले वर्ष उसने ओपन मोनोस्कियर एक्स क्रॉस में चौथा स्थान प्राप्त किया, 16 प्रतियोगियों के क्षेत्र में एकमात्र महिला होने के नाते। प्रतियोगिता से सेवानिवृत्त होने के बाद, विल ने ईएसपीएन के एक्सगेम्स के लिए एक कमेंटेटर के रूप में काम किया। सारा ने वैंकूवर, बीसी में पैरालंपिक खेलों के एनबीसी यूनिवर्सल स्पोर्ट्स कवरेज और सोची, रूस में निम्नलिखित खेलों के लिए एक कमेंटेटर के रूप में भी काम किया। जुलाई 2009 में उन्हें यूनाइटेड स्टेट्स ओलंपिक हॉल ऑफ़ फ़ेम के लिए नामित किया गया था और वह यूएस स्की और स्नोबोर्ड हॉल ऑफ़ फ़ेम की सदस्य भी हैं। अपने खाली समय में, सारा को पेंटिंग करना पसंद है, मुख्यतः चैरिटी कार्यक्रमों के लिए।
1988 में एक स्कीइंग दुर्घटना में उन्हें लकवा मार गया था।
मिनरल एक्सप्लोरेशन कार्पोरेशन लिमिटेड
मिनरल एक्सप्लोरेशन कार्पोरेशन लिमिटेड (MECL) भारत सरकार का एक सार्वजनिक क्षेत्र का उपक्रम है। इसकी स्थापना भारत सरकार के खान मंत्रालय के प्रशासनिक नियंत्रण में एक स्वायत्त सार्वजनिक कंपनी के रूप में अक्टूबर, 1972 में हुई। इसका उद्देश्य किसी पूर्वेक्षण स्थल की खोज और अंततः उसके विदोहन के बीच अंतराल को कम करने के लिए खनिजों के व्यवस्थित गवेषण करना है। एमईसीएल का मिशन है - ‘‘ खनिजों के गवेषण और विदोहन के लिए उच्च गुणवत्तापूर्ण, लागत प्रभावी और समयबद्ध भू-वैज्ञानिक सेवाएं प्रदान करना।’’ एमईसीएल ने अपने स्थापनाकाल से अब तक (30 जून २०१3 को) कोयला, लिग्नाइट, बाक्साइट, ताम्र, स्वर्ण, सीसा, जस्ता, लौह अयस्क, चूनापत्थर, मैंगनीज, मैग्नेसाइट, क्रोमाइट, फ्लूओस्पार जैसे खनिजों और अनेक अन्य औद्योगिक खनिजों की 1264 परियोजना रिपोर्टें पूर्ण की है और 149034 मिलियन टन अयस्क खनिज निचय प्रमाणित हैं। इसने खनिजों के खनन और सज्जीकरण, सीबीएम के लिए उत्पादन कूप वेधन और कोयला स्टाकों के प्रतिचयन व विश्लेषण के क्षेत्र में अपनी सेवाओं का विविधरूपण किया है।
मारुति सुज़ुकी सिलैरियो
मारुति सुज़ुकी सिलैरियो (अंग्रेजी: Maruti Suzuki Celerio) सुज़ुकी कम्पनी द्वारा भारत में बनायी गयी पूर्णत: ऑटोमेटिक सिटी कार है। पहले यह कार भारत में सुज़ुकी के मानेसर (हरियाणा) स्थित प्लाण्ट में मारुति सुज़ुकी ए-स्टार के नाम से दिसम्बर 2008 में लॉन्च की गयी थी। अन्तर्राष्ट्रीय बाज़ार में यही कार मारुति सुज़ुकी सिलैरियो के नाम से जानी जाती है।
ग्रेटर नोएडा में होने वाले ऑटो एक्सपो 2014 में लॉन्च होने वाली इस हैचबैक कार की एक्स शोरूम कीमत 3.0 से 5.5 लाख रुपये के बीच होने की सम्भावना व्यक्त की गयी थी। भारतीय ग्राहकों को ध्यान में रखकर बनायी गयी इस कार का औसत माइलेज एक लिटर पेट्रोल में 23.1 किलोमीटर का बताया जाता है।
मारुति सिलैरियो ग्रेटर नोएडा के ऑटो एक्सपो में 6 फरबरी 2014 को लॉन्च की गयी। इस कार की शुरुआती कीमत 3.90 लाख रुपये होगी।
इतिहास
अमरीका, फ्रांस, ब्रिटेन और जापान जैसे विकसित देशों में 90 प्रतिशत कारें ऑटोमेटिक हैं जबकि स्वतन्त्र भारत में 66 वर्ष के बाद भी अब तक सिर्फ़ 2 प्रतिशत कारें ही ऑटोमेटिक बन सकी हैं। वक़्त की नज़ाकत को भाँपते हुए भारत की दिग्गज कार निर्माता कम्पनी मारुति सुज़ुकी इण्डिया लिमिटेड ने प्रयोग के बतौर हरियाणा के मानेसर स्थित प्लाण्ट में मारुति सुज़ुकी ए-स्टार के नाम से एक ऑटोमेटिक कार दिसम्बर 2008 में लॉन्च की थी। कम्पनी इसे मारुति सिलैरियो के नाम से निर्यात करती थी।
देश में मारुति ऑल्टो कार की लोकप्रियता को देखते हुए मारुति सुजुकी ने काफी अनुसंधान के बाद इज़ी ड्राइव के नाम से पूर्णत: भारतीय ऑटो गीयर सिस्टम विकसित किया। इसकी खूबी यह थी कि यह सिस्टम कार के माइलेज की निरन्तरता (कॉन्टीन्यूटी) को एक समान बनाकर मेन्टेन रखता था। इसी सिस्टम के साथ ए-स्टार नाम की हैचबैक कार में पीछे से मारुति ऑल्टो का लुक देते हुए इन्टीरियर को और अधिक आरामदायक बनाते हुए मारुति सिलैरियो नाम से एक नयी हैचबैक सिटी कार बनायी गयी। इसके निर्माण से लेकर बाज़ार में उतारने तक मारुति सुज़ुकी इण्डिया लिमिटेड ने मध्यम वर्ग का विशेष ध्यान रक्खा और 6 फरबरी, 2014 को भारत में इस कार को उतार दिया।
विशेषताएँ
सिलेरियो भारत में बनी पहली बिना क्लच और गीयर वाली मैनुअल ट्रांस्मिशन कार है जिसे ऑटोमेटेड गीयर बॉक्स कार कहा जाता है। निर्माता कम्पनी ने सेलेरियो के 6 वेरिएण्ट लॉन्च किये हैं - ऑटोमेटेड गीयर वाले 2 और मैनुअल के 4 जिनमें एक वेरिएण्ट ऑप्शनल रखा गया है। पेट्रोल इंजन से लैस यह कार 6 रंगों में उपलब्ध है। ईंधन की खपत को देखते हुए कम्पनी ने 23.1 किलोमीटर प्रति लीटर के माइलेज का दावा किया है।
अन्य जानकारियाँ
इसमें 998 सीसी का के-10 बी एल्यूमीनियम इंजन है जिसमें 3 सिलेण्डर हैं। ऑटो गीयर सिस्टम में इजीड्राइव टेक्नॉलॉजी का इस्तेमाल किया गया है। खाली कार का वजन 1250 किलोग्राम है। इसके फ्यूल टैंक में 35 लीटर पेट्रोल भरा जा सकता है। कार की लगेज कैपिसिटी 235 लीटर की है।
पानी की बोतल के लिये दो होल्डर हैं - एक आगे और एक पीछे। ग्लवबॉक्स इलेक्ट्रॉनिक पावर स्टीयरिंग के साथ इसके अगले पहियों के ब्रेक वेंटीलेटेड हैं जबकि पिछले पहियों में ड्रम ब्रेक रक्खे गये हैं।
सिलैरियो कार छह रंगों में बनायी गयी है - लाल, ग्रे, सिल्की सिल्वर, पर्ल व्हाइट, सनशाइन रे, केव ब्लैक और ब्लू।
सीएनजी माडल में भी
इस कार का बाई फ्युअल माडल भी सिलैरियो ग्रीन के नाम से बाजार में आ गया है। सीएनजी मोड में एक किलोग्राम गैस में 31.79 किलोमीटर की दूरी तय करने वाले इस नये सीएनजी वर्जन की कीमत दिल्ली में 4.68 लाख रूपये रखी गयी है।
एमिल जोला
एमिल जोला (Émile François Zola (फ्रांसीसी उच्चारण : [e.mil zɔ.la];) (1840-1902) विश्वविख्यात उपन्सासकार और पत्रकार। जन्मस्थान, पेरिस। उनकी माँ फ्रांसीसी थीं, किंतु पिता मिश्रित इटालियन और ग्रीक नस्ल के थे। वे सैनिक और इंजिनियर थे। पिता की मृत्यु के उपरांत जोला और उनकी माँ आर्थिक संकट में फँस गए। संबंधियों की सहायता से जोला की शिक्षा दीक्षा संभव हो सकी। जोला ने बाल्यावस्था में ही साहित्य के प्रति अपनी अभिरुचि दिखाई। जब वे स्कूल में छात्र थे, तभी उन्होंने एक नाटक लिखा, जिसका शीर्षक था 'चपरासी को मूर्ख बनाना'। स्कूल छोड़ने के बाद जोला ने क्लार्क का काम शुरू किया। बाद में उन्होंने एक प्रकाशन संस्था में नौकरी की। जोला ने साहित्यिक कार्य भी आरंभ कर दिया था। वे एक पत्र के लिये लेख लिखते थे, दूसरे के लिये कहानियाँ और एक तीसरे के लिये समीक्षा। जोला विशेष रूप उपन्यास लिखने की ओर आकृष्ट हुए।
जोला के जीवन का अंतिम महत्वपूर्ण कार्य था एक यहूदी सैनिक अफसर, द्रेफ्‌, की शासक वर्ग के आक्रोश से रक्षा। जोला ने अपने प्रसिद्ध पत्र, 'मेरा अभियोग हैं', मैं न्याय का पक्ष सशक्त स्वर में उठाया और इस आंदोलन के फलस्वरूप द्रेफ्‌ मुक्त हुए। यहूदियों की रक्षा में यह एक महत्वपूर्ण ऐतिहासिक अभियान था।
जोला की मृत्यु असमय ही विचित्र प्रकार से हुई। कोयले की गैस से दम घुटने के कारण वे अपने घर पर मृत अवस्था में पाए गए।
रचनाएँ
जोला की रचनाएँ दो भागों में बाँटी जा सकती हैं--
यथार्थवादी रचनाएँ और समाजवाद की प्रेरक रचनाएँ। जिस यथार्थवादी शैली को जोला ने अपनाया, उसे प्रकृतवाद कहा गया है। प्रकृतवाद यथार्थ का निर्मम अनावरण करता है। वह कुछ भी दाब ढककर नहीं रखता। इस प्रकार प्रकृतवाद जीवन के कठोर और क्रूर रूप का निस्संकोच अंकन करता है। जो दृश्य साहित्य और कला में वर्जित और गर्हित समझे जाते थे, उनका भी प्रकृतवाद उद्घाटन करता है। प्रकृतवाद जीवन की कुरूपता और विरूपता से कतराता नहीं। कथासाहित्य में पूरे स्कूल (पंथ या मत) के प्रवर्तक और जनक जोला थे। इनके ही पथचिह्नों पर मोपासाँ, फ्लौवेयर, गौंकू बंधु और दौदे आदि बाद में चले।
जोला ने कला को वैज्ञानिक पद्धति प्रदान की। वे नोटबुक और पेंसिल लेकर बाजारहाट में निकल जाते थे। जो कुछ भी वे देखते थे, उसका पूरा विवरण वे अपनी नोटबुक में लिख लेते थे। कैसे दृश्य, दुकानें, व्यक्ति आदि उन्होंने देखे, सभी का विस्तार्पूवक वर्णन इनकी नोटबुक में रहता था। बाद में आवश्यकता के अनुसार इस वर्णन को अपनी कथा का अंग बना लेते थे। इस प्रकार जोला की कला हमें जीवन के बहुत समीप ले आती है। इसमें मद्यप, वेश्याएँ, जुआरी आदि अपने वास्तविक रूप में हमें मिलते हैं।
प्रकृतवादी शैली के जनक और आचार्य के रूप में जोला सर्वमान्य हो चुके हैं। अपने उपन्यास, 'ला सुमुआ' (L' Assommoir) में वे एक मद्यप का यथातथ्य वर्णन करते हैं, जिसके कारण एक पूरा परिवार नष्ट भ्रष्ट हो गया।
दूसरी कोटि के उपन्यासों में जोला कथनाक और पात्रों को समाजवादी विचारदर्शन की स्थापना के लिये गौण बनाते हैं। इस श्रेणी के उपन्यासों में चार गौस्पैल (The Four Gospels), (Fecondite), 'पीड़ा' (Travail) और 'सत्य' (Venite) का उल्लेख हो सकता है।
पहली श्रेणी के उपन्यासों में 'नाना' बहुत लोकप्रिय हुआ है। यह एक अभिनेत्री की जीवनकथा है जिसे कोई अस्पष्ट रेखा ही वेश्या के पेशे से विभाजित करती है। जोला की सर्वश्रेष्ठ रचना 'पराजय' (La Debacle) है, जिसमें 1870 के युद्ध में फ्रांस की पराजय का वर्णन है। जोला के उपन्यासों में हमें 19वीं सदी के संपूर्ण फ्रांसीसी जीवन का व्यापक चित्र मिलता है।
जरगड़ी
जरगड़ी (Jargari) भारत के पंजाब राज्य के लुधियाना ज़िले में स्थित एक गाँव है।
१२ सितंबर
12 सितंबर  ग्रेगोरी कैलंडर के अनुसार वर्ष का 255वॉ (लीप वर्ष मे 256 वॉ) दिन है। साल मे अभी और 110 दिन बाकी है।
प्रमुख घटनाएँ
12 सितंबर का इतिहास
12/09/1873 पहला व्यवहारिक टाइपराइटर ग्राहकों को बेचा गया।
12/09/1909 जर्मन रसायशास्त्री​ र्फिट्स हॉफमैन ने सिंथेटिक रबर का पेटेंट हासिल किया।
12/09/1922 पावो नुरमी ने 5000 मीटर दौड़ का विश्व रिकॉर्ड बनाया।
12/09/1931 महात्मा गांधी गोल मेज सम्मेलन में शामिल होने के लिए लंदन पहुंचे।
12/09/1959 तत्कालीन सोवियत संघ का रॉकेट ‘लूना-2’ चांद पर पहुंचा।
गैलेन
एलियस गैलेनस या क्लॉडियस गैलेनस (सितम्बर 129 - c. AD 216 ), जिसे अक्सर अंग्रेजी में गैलेन या पेर्गमॉन का गैलेन कहा जाता है, एक रोमन यूनानी चिकित्सक, सर्जन और दार्शनिक थे।   पुरातन काल के सभी चिकित्सा शोधकर्ताओं में सबसे कुशल माने जाने वाले गैलेन ने शरीर रचना विज्ञान, शरीर विज्ञान, विकृति विज्ञान, औषध विज्ञान, और तंत्रिका विज्ञान, साथ ही दर्शनशास्त्र सहित विभिन्न वैज्ञानिक विषयों के विकास को प्रभावित किया और तर्क ।
विद्वान अभिरुचि वाले एक धनी यूनानी वास्तुकार, एलियस निकॉन के बेटे, गैलेन ने एक व्यापक शिक्षा प्राप्त की जिसने उन्हें एक चिकित्सक और दार्शनिक के रूप में एक सफल कैरियर के लिए तैयार किया। प्राचीन शहर पेर्गमोन (वर्तमान बर्गामा, तुर्की) में जन्मे गैलेन ने बड़े पैमाने पर यात्रा की और रोम में बसने से पहले खुद को कई तरह के चिकित्सा सिद्धांतों और खोजों से अवगत कराया, जहां उन्होंने रोमन समाज के प्रमुख सदस्यों की सेवा की और अंततः उन्हें सम्राट के रूप में पदोन्नत किया गया। पद दिया गया. कई सम्राटों के निजी चिकित्सक के रूप में।
शरीर रचना विज्ञान और चिकित्सा के बारे में गैलेन की समझ मुख्य रूप से चार हास्य के तत्कालीन-वर्तमान सिद्धांत से प्रभावित थी: काला पित्त, पीला पित्त, रक्त और कफ, जैसा कि हिप्पोक्रेटिक कॉर्पस में ऑन द नेचर ऑफ मैन के लेखक ने पहली बार आगे बढ़ाया था। गैलेन के विचार 1,300 से अधिक वर्षों तक पश्चिमी चिकित्सा विज्ञान पर हावी और प्रभावित रहे। उनकी शारीरिक रिपोर्टें मुख्य रूप से बार्बरी वानरों के विच्छेदन पर आधारित थीं। हालाँकि, जब उन्हें पता चला कि उनके चेहरे के हाव-भाव बहुत हद तक इंसानों से मिलते-जुलते हैं, तो उन्होंने सूअर जैसे अन्य जानवरों की ओर रुख किया। मानव शरीर की खोज के लिए जानवरों का उपयोग करने का कारण यह तथ्य था कि उस समय मनुष्यों पर विच्छेदन और विविसेक्शन सख्ती से प्रतिबंधित थे। गैलेन अपने छात्रों को मानव शरीर से बेहतर परिचित होने के लिए मृत ग्लेडियेटर्स या बहकर आए शवों को देखने के लिए प्रोत्साहित करते थे। उनकी शारीरिक रिपोर्टें 1543 तक निर्विरोध रहीं, जब मानव विच्छेदन के मुद्रित विवरण और चित्र एंड्रियास वेसालियस के मौलिक कार्य डी ह्यूमनी कॉर्पोरिस फैब्रिका में प्रकाशित हुए थे जहां गैलेन के शारीरिक सिद्धांत को इन नई टिप्पणियों के साथ समायोजित किया गया था। परिसंचरण तंत्र के शरीर विज्ञान के बारे में गैलेन का सिद्धांत c. 1242, जब इब्न अल-नफीस ने अपनी पुस्तक शरह तशरीह अल-क़ानून ली 'इब्न सिना ( एविसेना के कैनन में एनाटॉमी पर टिप्पणी ) प्रकाशित की, जिसमें उन्होंने फुफ्फुसीय परिसंचरण की अपनी खोज की सूचना दी।
गैलेन ने खुद को एक चिकित्सक और एक दार्शनिक दोनों के रूप में देखा, जैसा कि उन्होंने अपने ग्रंथ दैट द बेस्ट फिजिशियन इज़ अल्सो ए फिलॉसफर में लिखा है।  गैलेन को तर्कवादी और अनुभववादी चिकित्सा संप्रदायों के बीच बहस में बहुत दिलचस्पी थी, और उनका प्रत्यक्ष अवलोकन, विच्छेदन और विविसेक्शन का उपयोग उन दो दृष्टिकोणों के चरम के बीच एक जटिल मध्य मैदान का प्रतिनिधित्व करता है।   उनके कई कार्यों को संरक्षित किया गया है और/या मूल ग्रीक से अनुवादित किया गया है, हालांकि कई नष्ट हो गए थे और उनमें से कुछ को नकली माना जाता है। हालाँकि उनकी मृत्यु की तारीख पर कुछ बहस है, लेकिन जब उनकी मृत्यु हुई तो उनकी उम्र सत्तर वर्ष से कम नहीं थी।
चीनी तीतर
चीनी तीतर (Chinese francolin) या बर्मी तीतर (Burmese francolin), जिसका वैज्ञानिक नाम फ्रैंकोलिनस पिंटाडीनस (Francolinus pintadeanus) है, भारत व दक्षिणपूर्वी एशिया में मिलने वाली तीतर की एक जीववैज्ञानिक जाति है।
अन्य नाम
इस पक्षी को म्यान्मार की पेगु भाषा में ह्का और सिआम की भाषा में नौक-काता कहते हैं।
आवास का क्षेत्र
यह पक्षी कम्बोडिया, चीन, भारत, हॉन्ग कॉन्ग, लाओस, म्यान्मार, थाईलैण्ड और वियतनाम में पाया जाता है।
आवास
यह सूखे उष्णकटिबंधीय वनों में ज़्यादातर पाया जाता है लेकिन इसे नमी वाले वनों में भी देखा जा सकता है। इसकी लंबाई लगभग ३० से ३४ से.मी. और वज़न लगभग २८० से ४०० ग्राम होता है।
एड्स
उपार्जित प्रतिरक्षी अपूर्णता सहलक्षण (एड्स) (अंग्रेज़ी:acquired immunodeficiency syndrome (aids)) मानवीय प्रतिरक्षी अपूर्णता विषाणु (मा॰प्र॰अ॰स॰) (एच॰आई॰वी) संक्रमण के बाद की स्थिति है, जिसमें मानव अपने प्राकृतिक प्रतिरक्षण क्षमता खो देता है। एड्स स्वयं कोई बीमारी नही है, पर एड्स से पीड़ित मानव शरीर संक्रामक बीमारियों, जो कि जीवाणु और विषाणु आदि से होती हैं, के प्रति अपनी प्राकृतिक प्रतिरोधी शक्ति खो बैठता है क्योंकि एच.आई.वी (वह वायरस जिससे कि एड्स होता है) रक्त में उपस्थित प्रतिरोधी पदार्थ लसीका-कोशो पर आक्रमण करता है। एड्स पीड़ित के शरीर में प्रतिरोधक क्षमता के क्रमशः क्षय होने से कोई भी अवसरवादी संक्रमण, यानि आम सर्दी जुकाम से ले कर क्षय रोग जैसे रोग तक सहजता से हो जाते हैं और उनका इलाज करना कठिन हो जाता हैं। एच.आई.वी. संक्रमण को एड्स की स्थिति तक पहुंचने में ८ से १० वर्ष या इससे भी अधिक समय लग सकता है। एच.आई.वी से ग्रस्त व्यक्ति अनेक वर्षों तक बिना किसी विशेष लक्षणों के बिना रह सकते हैं।
एड्स वर्तमान युग की सबसे बड़ी स्वास्थ्य समस्याओं में से एक है यानी कि यह एक महामारी है। एड्स के संक्रमण के तीन मुख्य कारण हैं - असुरक्षित यौन संबंधो, रक्त के आदान-प्रदान तथा माँ से शिशु में संक्रमण द्वारा। राष्ट्रीय उपार्जित प्रतिरक्षी अपूर्णता सहलक्षण नियंत्रण कार्यक्रम और संयुक्त राष्ट्रसंघ उपार्जित प्रतिरक्षी अपूर्णता सहलक्षण] दोनों ही यह मानते हैं कि भारत में ८० से ८५ प्रतिशत संक्रमण असुरक्षित विषमलिंगी/विषमलैंगिक यौन संबंधों से फैल रहा है । माना जाता है कि सबसे पहले इस रोग का विषाणु: एच.आई.वी, अफ्रीका के खास प्राजाति की बंदर में पाया गया और वहीं से ये पूरी दुनिया में फैला। अभी तक इसे लाइलाज माना जाता है लेकिन दुनिया भर में इसका इलाज पर शोधकार्य चल रहे हैं। १९८१ में एड्स की खोज से अब तक इससे लगभग ३० करोड़ लोग जान गंवा बैठे हैं।
एड्स और एच॰आई॰वी॰ में अंतर
एच॰आई॰वी॰ एक अतिसूक्षम रोग विषाणु हैं जिसकी वजह से एड्स हो सकता है। एड्स स्वयं में कोई रोग नहीं है बल्कि एक संलक्षण है। यह मनुष्य की अन्य रोगों से लड़ने की नैसर्गिक प्रतिरोधक क्षमता को घटा देता हैं। प्रतिरोधक क्षमता के क्रमशः क्षय होने से कोई भी अवसरवादी संक्रमण, यानि आम सर्दी जुकाम से ले कर फुफ्फुस प्रदाह, टीबी, क्षय रोग, कर्क रोग जैसे रोग तक सहजता से हो जाते हैं और उनका इलाज करना कठिन हो जाता हैं और मरीज़ की मृत्यु भी हो सकती है। यही कारण है की एड्स परीक्षण महत्वपूर्ण है। सिर्फ एड्स परीक्षण से ही निश्चित रूप से संक्रमण का पता लगाया जा सकता है। एड्स एक तरह का संक्रामक यानी की एक से दुसरे को और दुसरे से तीसरे को होने वाली एक गंभीर बीमारी है। एड्स का पूरा नाम ‘एक्वायर्ड इम्यूलनो डेफिसिएंशी सिंड्रोम/उपार्जित प्रतिरक्षी अपूर्णता सहलक्षण’ (acquired immune deficiency syndrome) है और यह एक तरह के विषाणु जिसका नाम HIV (Human immunodeficiency virus) है, से फैलती है। अगर किसीको HIV है तो ये जरुरी नहीं की उसको एड्स भी है। HIV वायरस की वजह से एड्स होता है अगर समय रहते वायरस का इलाज़  कर दिया गया तो एड्स होने का खतरा कम हो जाता है।
भारत में एड्स
ब्रिटिश मेडिकल जर्नल में हाल के एक अध्ययन के अनुसार, भारत में लगभग 14-16 लाख लोग एचआईवी / एड्स से प्रभावित है. हालांकि २००५ में मूल रूप से यह अनुमान लगाया गया था कि भारत में लगभग 55 लाख एचआईवी / एड्स से संक्रमित हो सकते थे। २००७ में और अधिक सटीक अनुमान भारत में एचआईवी / एड्स से प्रभावित लोगों कि संख्या को 25 लाख के आस-पास दर्शाती है। ये नए आंकड़े विश्व स्वास्थ्य संगठन और यू.एन.एड्स द्वारा समर्थित हैं. संयुक्त राष्ट्र कि 2011 के एड्स रिपोर्ट के अनुसार, पिछले 10 वर्षों भारत में नए एचआईवी संक्रमणों की संख्या में 50% तक की गिरावट आई है.
भारत में एड्स से प्रभावित लोगों की बढ़ती संख्या के संभावित कारण
एड्स के लक्षण
ई.वी से संक्रमित लोगों में लम्बे समय तक एड्स के कोई लक्षण नहीं दिखते। दीर्घ समय तक (3, 6 महीने या अधिक) एच.आई.वी भी औषधिक परीक्षा में नहीं उभरते। अक्सर एच.आधिकांशतः एड्स के मरीज़ों को ज़ुकाम या विषाणु बुखार हो जाता है पर इससे एड्स होने की पहचान नहीं होती। एड्स के कुछ प्रारम्भिक लक्षण हैं: ध्यान रहे कि ये समस्त लक्षण साधारण बुखार या अन्य सामान्य रोगों के भी हो सकते हैं। अतः एड्स की निश्चित रूप से पहचान केवल और केवल, औषधीय परीक्षण से ही की जा सकती है व की जानी चाहिये। एचआईवी संक्रमण के तीन मुख्य चरण हैं: तीव्र संक्रमण, नैदानिक ​​विलंबता एवं एड्स.
तीव्र संक्रमण
एचआईवी की प्रारंभिक अवधि जो कि उसके संक्रमण के बाद प्रारंभ होती है उसे तीव्र एच.आई.वी या प्राथमिक एच.आई.वी या तीव्र रेट्रोवायरल सिंड्रोम कहते हैं .कई व्यक्तियों में २ से ४ सप्ताह में इन्फ्लूएंजा जैसी बीमारी या मोनोंयुक्लिओसिस जैसी बीमारी के लक्षण दिखने लगते हैं और कुछ व्यक्तियों में ऐसे कोई विशेष लक्षण नहीं दिखते. ४०% से ९०% मामलों में इस बीमारी के लक्षण दिखने लगते हैं जिसमे सबसे प्रमुख लक्षण बुखार, बड़ी निविदा लिम्फ नोड्स, गले की सूजन, चक्कते, सिर दर्द या मुँह और जननांगों के घाव आदि हैं. चक्कते २०%-५०% मामलों में दिखते हैं. कुछ लोगों में इस स्तर पर अवसरवादी संक्रमण भी विकसित हो जाता है। कुछ लोगों में जठरांत्र कि बीमारियाँ जैसे उल्टी, मिचली या दस्त और कुछ में परिधीय न्यूरोपैथी के स्नायविक लक्षण और जुल्लैन बर्रे सिंड्रोम जैसी बीमारियों के लक्षण दिखते हैं। लक्षण कि अवधि आम तौर पर एक या दो सप्ताह होती है। अपने विशिष्ट लक्षण न दिखने के कारण लोग इन्हें अक्सर एचआईवी का संक्रमण नहीं मानते. कई सामान्य संक्रामक रोगों के लक्षण इस बीमारी में दिखने के कारण अक्सर डॉक्टर और हॉस्पिटल में भी इस बीमारी का गलत निदान कर देते हैं। इसलिए यदि किसी रोगी को बिना किसी वजह के बार बार बुखार आता हो तो उसका एचआईवी परीक्षण करा लिया जाना चाहिए क्योकि या एच.आई.वी. संक्रमण का एक लक्षण हो सकता है.
नैदानिक विलंबता
इस रोग के प्रारंभिक लक्षण के अगले चरण को नैदानिक विलंबता, स्पर्शोन्मुख एचआईवी या पुरानी एचआईवी कहते हैं. उपचार के बिना एचआईवी संक्रमण का दूसरा चरण ३ साल से २० साल तक रह सकता है (औसतन ८ साल). आम तौर पर इस चरान में कुछ या कोई लक्षण नहीं दिखते है जबकि इस चरण के अंत के कई लोगों को बुखार, वजन घटना, गैस्ट्रोइंटेस्टाइनल समस्याएं और मांसपेशियों में दर्द अनुभव होता है. लगभग ५०-७०% लोगों में ३-६ महीने के भीतर लासीका ग्रंथियों (जांघ कि बगल वाली लसीका ग्रंथियों के आलावा) में सूजन या विस्तार भी देखा जाता है. हालाँकि HIV-1 से संक्रमित अधिकतर व्यक्तियों में पता लगाने योग्य एक वायरल लोड होता है लेकिन इलाज के आभाव में वह अंततः बढ़ कर एड्स में बदल जाता है जबकि कुछ मामलो (लगभग ५%) में बिना एंटीरेट्रोवाइरल थेरेपी (एड्स कि चिकित्सा पद्यति) के CD4+ T-कोशिकाएं ५ साल से अधिक शरीर में बनी रहती हैं. जिन व्यक्तियों में इस प्रकार के मामले सामने आते है उन्हें एचआईवी नियंत्रक या लंबी अवधि वृधिविहीन के रूप में वर्गीकृत किया जाता है और जिन व्यक्तियों में बिना रेट्रोवायरल विरोधी चिकित्सा के वायरल लोड कम या नहीं पता लगाने योग्य स्तर तक बना रहता है उन्हें अभिजात वर्ग का नियंत्रक या अभिजात वर्ग का दमन करने वाला कहते हैं.
एड्स
एड्स को दो प्रकार से परिभाषित किया गया है या तो जब CD4+ टी कोशिकाओं कि संख्या जब २०० कोशिकाएं प्रति μL से कम होती हैं या तो तब जबकि एचआईवी संक्रमण के कारण कोई रोग व्यक्ति के शरीर में उत्पन्न हो जाता है. विशिष्ट उपचार के अभाव में एचआईवी से संक्रमित आधे लोगों के अन्दर दस साल में एड्स विकसित हो जाता है. सबसे आम प्रारंभिक स्थिति जो कि एड्स की उपस्थिति को इंगित करती है वो है न्युमोसाईतिस निमोनिया (40%), कमजोरी जैसे कि वजन घटना, मांसपेशियों में खिचाव, थकान, भूख में कमी इत्यादि (२०%) और सोफागेल कैंडिडिआसिस (ग्रास नली का संक्रमण) होती है। इसके आलावा आम लक्षण में श्वास नलिका में कई बार संक्रमण होना भी है. अवसरवादी संक्रमण बैक्टीरिया, वायरस, कवक और परजीवी के कारण हो सकते हैं जो कि आम तौर पर हमारे प्रतिरक्षा प्रणाली द्वारा नियंत्रित हो जाते हैं. भिन्न भिन्न व्यक्तियों में भिन्न भिन्न प्रकार के संक्रमण होते है जो कि इस बात पर निर्भर करता है कि व्यक्ति के आस पास वातावरण में कौन से जीव या संक्रमण आम रूप से पाए जाते है. ये संक्रमण शरीर के हर अंग प्रणाली को प्रभावित कर सकते हैं.
एच.आई.वी. का प्रसार
''' एच.आई.वी. तीन मुख्य मार्गों से फैलता है''' मल, नाक स्रावों, लार, थूक, पसीना, आँसू, मूत्र, या उल्टी से एच. आई. वी. संक्रमित होने का खतरा तबतक नहीं होता जबतक कि ये एच. आई. वी संक्रमित रक्त के साथ दूषित न हो.
मैथुन या सम्भोग द्वारा एच. आई. वी. संक्रमण
एचआईवी संक्रमण की सबसे ज्यादा विधा संक्रमित व्यक्ति के साथ यौन संपर्क के माध्यम से है। दुनिया भर में एच. आई. वी. प्रसार के मामलों के सबसे अधिक मामले विषमलैंगिक संपर्क (यानी विपरीत लिंग के लोगों के बीच यौन संपर्क जैसे कि पुरुष एवं स्त्री के बीच) के माध्यम से होते हैं। हालांकि, एच. आई. वी. प्रसार भिन्न भिन्न देशों में भिन्न भिन्न तरीकों से हुआ है। संयुक्त राज्य अमेरिका में 2009 तक, सबसे अधिक एच. आई. वी. प्रसार उन समलैंगिक पुरुषों में हुआ जो कि सभी नए मामलों की 64% आबादी के बराबर थी. असुरक्षित विषमलिंगी यौन संबंधो के मालमे में अनुमानतः प्रत्येक यौन सम्बन्ध में एचआईवी संक्रमण का जोखिम कम आय वाले देशों में उच्च आय वाले देशों कि तुलना से चार से दस गुना ज्यादा होता है. कम आय वाले देशों में संक्रमित महिला से पुरुष में संक्रमण का जोखिम ०.३८% है जबकि पुरुषों से महिला में संक्रमण का जोखिम ०.३०% है। उच्चा आय वाले देशो में यही जोखिम महिला से पुरुष में ०.०४% तथा पुरुष से महिला में ०.०८% है। गुदा सम्भोग द्वारा एच. आई. वी. संक्रमण का जोखिम विशेष रूप से ज्यादा होता है जो कि विषमलिंगी तथा समलिंगी दोनों प्रकार के यौन संबंधों में १.४-१.७% तक होता है. मुख मैथुन के द्वारा एच. आई. वी. संक्रमण का खतरा थोडा कम होता है लेकिन खत्म नहीं होता.
शरीर के संक्रमित तरल पदार्थ या ऊतकों द्वारा (रक्त संक्रमण या संक्रमित सुइयों के आदान-प्रदान)
एचआईवी के संक्रमण का दूसरा सबसे बड़ा स्रोत रक्त और रक्त उत्पाद के द्वारा हैं. रक्त के द्वारा संक्रमण नशीली दवाओ के सेवन के दौरान सुइयों के साझा प्रयोग के द्वारा, संक्रमित सुई से चोट लगने पर, दूषित रक्त या रक्त उत्पाद के माध्यम से या उन मेडिकल सुइयों के माध्यम से जो एच. आई. वी. संक्रमित उपकरणों के साथ होते हैं। दवा के इंजेक्शन आपस में बाँट कर लगाने से इसके फ़ैलाने का जोखिम ०.६३-२.४% होता है, जोकि औसतन ०.८% होता है. एचआईवी संक्रमित व्यक्ति के द्वारा इस्तेमाल की हुई सुई के माध्यम से एचआईवी होने का जोखिम 0.3% प्रतिशत होता है (३३३ में १) और श्लेष्मा झिल्ली के खून से संक्रमित होने का जोखिम ०.०९% होता है (१००० में १). संयुक्त राज्य अमेरिका में २००९ में १२% मामले ऐसे लोगों के आए हैं जो कि नसों में नशीली दवाओं का उपयोग करते थे और कुछ क्षेत्रों में नशीली दवाओं का सेवन करने वालों में से ८०% से ज्यादा लोग एचआईवी पोजिटिव मिले. एच. आई. वी. संक्रमित रक्त का प्रयोग करने से संक्रमण का जोखिम ९३% तक होता है. विकसित देशों में संक्रिमित रक्त से एचआईवी प्रसार का जोखिम बहुत ही कम है (५,००,००० बार में से १ बार से भी कम) क्योकि वह रक्त देने वाले व्यक्ति कि एच. आई. वी. जांच उसका रक्त लेने के पहले कि जाती है. ब्रिटेन में जोखिम औसतन पचास लाख में से १ से भी कम की है. हालांकि, कम आय वाले देशों में रक्त का इस्तेमाल करने के पहले केवल आधे रक्त कि उचित रूप से जाँच होती है (२००८ के रिपोर्ट के अनुसार). यह अनुमान है कि इन क्षेत्रों में १५% एचआईवी संक्रमण का आधार रक्त या रक्त उत्पादों से होता है, जो कि वैश्विक संक्रमण का ५-१०% है. उप सहारा अफ्रीका में एचआईवी के प्रसार में एक महत्वपूर्ण भूमिका असुरक्षित चिकित्सा सुइयां निभाते हैं। २००७ में इस क्षेत्र में संक्रमण (१२-१७%) का कारण असुरक्षित चिकित्सा सुइयां ही थी। विश्व स्वास्थ्य संगठन के अनुमान के अनुसार चिकित्सा सुइयों के द्वारा एच. आई. वी. संक्रमण का जोखिम अफ्रीका में १.२% मामलों में होता है. टैटू बनाने या बनवाने, खुरचने से भी सैद्धांतिक रूप संक्रमण का जोखिम बना रहता है लेकिन अभी तक किसी भी ऐसे मामले के पुष्टि नहीं हुई है। मच्छर या अन्य कीड़े कभी एचआईवी संचारित नहीं कर सकते हैं.
माँ से बच्चे में एच. आई. वी. संक्रमण
एचआईवी माँ से बच्चे को गर्भावस्था के दौरान, प्रसव के दौरान और स्तनपान के दौरान प्रेषित हो सकता है. एचआईवी दुनिया भर में फैलने का यह तीसरा सबसे आम कारण है. इलाज के आभाव में जन्म के पहले या जन्म के समय इसके संक्रमण का जोखिम २०% तक होता है और स्तनपान के द्वारा यही जोखिम ३५% तक होता है. वर्ष २००८ तक बच्चो में एचआईवी का संक्रमण ९०% मामलों में माँ के द्वारा हुआ। उचित उपचार होने पर माँ से बच्च्चे को होने वाले संक्रमण को कम कर के यह जोखिम ९०% से १% तक लाया जा सकता है. माँ को गर्भावस्था और प्रसव के दौरान एंटीरेट्रोवाइरल दवा दे कर, वैकल्पिक शल्यक्रिया (आपरेशन) द्वारा प्रसव करके, नवजात शिशु को स्तनपान से न करा के तथा नवजात शिशु को भी एंटीरिट्रोवाइरल औषधियों कि खुराक देकर माँ से बच्चे में एच. आई. वी. का संक्रमण रोका जाता है. हलांकि इनमें से कई उपाय अभी भी विकासशील देशों में नहीं हैं। यदि भोजन चबाने के दौरान संक्रमित रक्त भोजन को दूषित कर देता है तो यह भी एच. आई. वी. संचरण का जोखिम पैदा कर सकता है.
यौन संपर्क
यौन संपर्क के दौरान कंडोम का लगातार इस्तेमाल एचआईवी संक्रमण के जोखिम को लगभग ८०% तक कम कर देता है. जब जोड़ी में से एक साथी एचआईवी से संक्रमित है तब कंडोम का लगातार इस्तेमाल करने से असंक्रमित व्यक्ति को एचआईवी संक्रमण होने कि संभावना प्रति वर्ष १% से कम हो जाती है. इन बातों के भी प्रमाण मिले है कि महिलाओं का कंडोम इस्तेमाल करना भी पुरूषों के कंडोम इस्तेमाल करने के सामान सुरक्षा प्रदान करता है. एक अध्ययन के अनुसार अफ्रीकी महिलाओं में सेक्स के तुरंत पहले तेनोफोविर नामक जेल का योनि पर इस्तेमाल करने से एच. आई. वी संक्रमण का जोखिम ४०% तक कम हुआ. जबकि इसके विपरीत स्पेर्मिसईद नोंओक्स्य्नोल ९ (spermicide nonoxynol 9) सक्रमण के जोखिम को बढ़ा देते हैं क्योंकि योनि और गुदा में जलन बढ़ाना इसकी अपनी प्रवृत्ति है. उप सहारा अफ्रीका में सुन्नत विषमलैंगिक पुरुषों में एच.आई.वी संक्रमण के दर को ३८%-६६% मामलों में २४ महीनों तक कम कर देता है. इन अध्यनों के आधार पर वर्ष २००७ में विश्व स्वास्थ्य संगठन और यू.एन.एड्स ने महिला से पुरुष में एचआईवी संक्रमण से बचने का उपाय पुरुष खतना बताया था. यधपि इससे पुरुष से महिला में संक्रमण को रोका जा सकता है यह विवादस्पद है और पुरुष खतना विकसित देशों में कारगर होगा या नहीं एवं समलैंगिक पुरुषों में इसका कोई प्रभाव पड़ेगा या नहीं ये बात अभी अनिर्धारित है. कुछ विशेषज्ञों को डर है कि खतना पुरुषों के बीच असुरक्षा कि कम धारणा यौन जोखिम को बढ़ावा दे सकती है जो कि अपने निवारक प्रभाव को कम कर देती है. जिन महिलाओं का मादा जननांग कट चुका होता है उनमें एचआईवी कि वृद्धि का जोखिम बढ़ जाता है. यौन संयम को बताने वाले कार्यक्रम भी एचआईवी के बढते जोखिम प्रभावित करते नहीं दिखाई देते. स्कूल में व्यापक रूप से यौन शिक्षा देने पर इसके व्यापकता में कमी आ सकती है. युवा लोगों का एक बड़ा समूह एचआईवी / एड्स के बारे में जानकारी होने के बावजूद भी इस प्रथा में संलग्न है कि वह खुद अपने को एचआईवी से संक्रमित होने के जोखिम को ये कम आँकता है.
एड्स रोग का उपचार
औषधी विज्ञान में एड्स के इलाज पर निरंतर संशोधन जारी हैं। भारत, जापान, अमेरिका, यूरोपीय देश और अन्य देशों में इस के इलाज व इससे बचने के टीकों की खोज जारी है। हालांकी एड्स के मरीज़ों को इससे लड़ने और एड्स होने के बावजूद कुछ समय तक साधारण जीवन जीने में सक्षम हैं परंतु आगे चल कर ये खतरा पैदा कर सकता हैं। एड्स का इलाज के लिए शोध जारी है। हैं। आज यह भारत में एक महामारी का रूप हासिल कर चुका है। भारत में एड्स रोग की चिकित्सा महंगी है, एड्स की दवाईयों की कीमत आम आदमी की आर्थिक पहुँच के परे है। कुछ विरल मरीजों में सही चिकित्सा से 10-12 वर्ष तक एड्स के साथ जीना संभव पाया गया है, किंतु यह आम बात नही है।
ऐसी दवाईयाँ अब उपलब्ध हैं जिन्हें प्रति उत्त्क्रम-प्रतिलिपि-किण्वक विषाणु चिकित्सा [anti reverse transcript enzyme viral therapy or anti-retroviral therapy] दवाईयों के नाम से जाना जाता है। सिपला की ट्रायोम्यून जैसी यह दवाईयाँ महँगी हैं, प्रति व्यक्ति सालाना खर्च तकरीबन 150000 रुपये होता है और ये हर जगह आसानी से भी नहीं मिलती। इनके सेवन से बीमारी थम जाती है पर समाप्त नहीं होती। अगर इन दवाओं को लेना रोक दिया जाये तो बीमारी फ़िर से बढ़ जाती है, इसलिए एक बार बीमारी होने के बाद इन्हें जीवन भर लेना पड़ता है। अगर दवा न ली जायें तो बीमारी के लक्षण बढ़ते जाते हैं और एड्स से ग्रस्त व्यक्तियों की मृत्यु हो जाती है।
एक अच्छी खबर यह है कि सिपला और हेटेरो जैसे प्रमुख भारतीय दवा निर्माता एच.आई.वी पीड़ितों के लिये शीघ्र ही पहली एक में तीन मिश्रित निधिक अंशगोलियाँ बनाने जा रहे हैं जो इलाज आसान बना सकेगा (सिपला इसे वाईराडे के नाम से पुकारेगा)। इन्हें आहार व औषध मंत्रि-मण्डल [FDA] से भी मंजूरी मिल गई है। इन दवाईयों पर प्रति व्यक्ति सालाना खर्च तकरीबन 1 लाख रुपये होगा, संबल यही है कि वैश्विक कीमत से यह 80-85 प्रतिशत सस्ती होंगी।